Antiparte, en o chacimiento arqueolochico de Ban Chiang (situato a o noreste de Tailandia, amán d'Udon Thani) se troboron en 1967 bells repuis d'una antiga civilización d'a Edat de Bronze (alto u baixo de 4000-2500 aC), a on se constató que os suyos habitants ya heban desenvolicato l'agricultura d'o roz (o cerial basico d'a cocina asiatica) en cautivos intensivos (o que ye una preba de que teneban una sociedat organizata, que yera menester t'as obras que cal ta ixas trazas de cautivos), tenendo amás constancia de que tamién feban servir ferramientas de bronze. Tamién se troboron quantas tumbas, estando o lugar declarato Patrimonio d'a Humanidat por a UNESCO en l'anyo 1992.